Pelastakaa koirat | Vaihtamalla paranee
← Kalazagan heppashow
Ratsastusta Ecuestre Artequusilla →
Pelastakaa koirat
Posted on March 6, 2016 by annitoivakainen under La Cala de Mijas, Maaliskuu 2016
Kuten yleisesti tiedetään, täällä pelastettavien koirien määrä on suuri. Itse ei pahemmin voi asialle tehdä mitään, koska koiria ei mahdu ylettömästi kerrostaloasuntoon. Mutta jotain voi tehdä. Voi mennä koiratarhoille vapaaehtoiseksi.
Tänään suuntasin kaverin kanssa heti aamu yhdeksältä kohti koiratarhaa. Se on alle kymmenen minuutin ajomatkan päässä täältä kotoa. Tarha toimittaa pääosin koiria Belgiaan ja Hollantiin. Toki paikalliset voivat käydä etsimässä itselleen koiria myös. Ilmaiseksi koiraa ei saa, mikä on hyvä, että ihmiset joutuvat kuitenkin miettimään kaksi kertaa hankintaansa.
Takaisin tähän päivään. Menimme paikalle ja pääsimme heti hommiin. Minä pääsin siivoamaan eläinlääkäritiloja remontin jälkeen. Putsasin koppeja, jotka on tarkoitettu sairaana oleville koirille. Kaksi pientä potilasta pääsikin heti muuttamaan puhtaisiin koppeihin, kun sain ne valmiiksi.
Pienen tauon jälkeen jatkoin pyykkien ripustamisella ja pääsin ruokkimaan 15 koiraa. Tilat oli jaettu eri yksiköihin ja itse toimin tiloissa, jossa oli keskikokoisia koirian. Kaikki saivat oman kuppinsa ja söivät hienosti. Koko paikassa on yli 300 koiraa. Todella iso paikka. Tämän jälkeen jatkoin vielä belgialaisen eläinlääkäriksi opiskelevan tytön kanssa klinikan siivoamista. Pyyhimme pölyjä ja pesimme ikkunoita.
Tarhalla joutuu hieman kovettamaan sydämensä. Muuten siellä käyminen on rankkaa. Ihania tyyppejä katselee kopeistaan ja aitauksistaan, kun kävelet ohi. Ihania espanjanmastiffeja katsoo perään, kun kävelet siellä. Kaikki eivät ole sekarotuisisa vaan joukossa on rotukoiria. Ihmiset antavat pentuja lahjaksi ja kun pennut kasvavat isoiksi, ne hylätään tielle. Tai lomien jälkeen ei haluta ottaa mukaan kaupunkiin. Vähän kuten suomalaiset kesäkissat. Todella surullista.
Mutta tosi hienoa päästä auttamaan ja näin tehdä työtä sen eteen, että osa koirista voi hyvin. Pieni osa kuitenkin päätyy pelastettavaksi. Suuri osaa päätyy rankkurin tarhalle ja siellä elämä on tosi lyhyt. Paljon olisi valistustyötä tehtäväksi. Tilanne paranee onneksi vuosi vuodelta, vaikka onkin vielä hurja.
Minä ja sylihoidossa oleva pikkuherra, jota jännitti muut koirat kovasti.
4 thoughts on “Pelastakaa koirat”
Tosi hienoa tuollainen vapaaehtoistyö. Meidän Vinski on kotikuntamme koiratarhalta ja muistuttaa muuten jonkun verran tuota viimosen kuvan kaveria! 🙂
Mua kiinnostaa kauheesti kans vapaaehtoistyö koiratarhoilla, kun sinne päästään muuttamaan. Mitä kautta sinne pystyy hakeutumaan? 🙂
Niissä kaivataan paljon apuaja! Parhaiten varmasti pääsee, kun käy paikanpäällä kyselemässä. Mun lähellä olevalla on myös
ovella aikataulut, milloin vapaaehtoisien käyntiajat on.
Kiitos! 🙂 Oon aina haaveillu, et joskus, jos mahis tulee, ni otan tollasen ihan harrastukseks. Niin lähellä sydäntä noi asiat. Eli ehdottomasti me koko perheen kanssa aletaan puuhailemaan edes jollain tasolla tollasella tarhalla, kun maisemaa on vaihdettu. 🙂